Datasets:

premio-ai

/

TheArabicPile_Miscellaneous

like 0

Follow

Premio.AI 3

السؤال: ربنا يعينك ويوفقك يا عمر الجواب: ربنا يبارك فيك يا صديقى

السؤال: جميل برنامج علمتنى الحياة إسألنى بقى الجواب: لو شفت الحلقات قبل كده شوف الحلقات اللى قلت لك عليها تانى أما عن الأسئلة فمعلش يا صديقى اعفينى النهاردة عشان بحاول أركز فى حاجة كده

السؤال: لكل إنسان طاقة معينة فى اليوم وفى العصر اللى إحنا فيه دا عصر السرعة متطلبات الحياة اليومية كتيرة ومحتاجة طاقة عالية ونشاط تفتكر إيه علاج الخمول والكسل وايه اللى ممكن يزود طاقة الفرد وإنتاجيته ؟ الجواب: لكل إنسان مفاتيحه يا صديقى لكن عموما ممكن تبحث ع اليوتيوب عن حلقة العزيمة و حلقة الكفاءة و الفاعلية فى برنامج عملتنى الحياة الجزء التانى للدكتور طارق السويدان و كذلك حلقة الهوى ممكن تفيد

السؤال: مُش شآيف إن صور الكوميكسآت الهزآر على المذآكرة والدرآسة والإمتحانات بتبعت رسآيل للعقل اللآوآعى وبتخدر الحمآس والدآفعية للمذآكرة وإنتشآرهآ بسرعة بالشكل المفرط زي السيول ليه أثر سلبى كبير ؟ الجواب: جدا للأسف

السؤال: يارب سنة سعيدة عليك ان شاء الله يا بشمهندس الجواب: و حضرتك بالصحة و السعادة بشمهندسة خلود ربنا يسعد أيامك

السؤال: ههههههههههههههههه التكملة مستني ايه من شعب بيزعل لما حد يقوله ربنا يهديك ويضحك لما حد يقوله ربنا ياخدك مستنـي ايه من شعـب بيقول مستني ايه من شعب وهو أصلآ من نفس الشعب الجواب: ثم

السؤال: لو أصبحت ملكاً لكل البلاد العربية ما أول قرار ستتخذه ؟ الجواب: الاجتماع بأهل الحكمة و استشارتهم أو عزل نفسى من منصبى

السؤال: ربنا مع حضرتك ى باشمهندس ودايما حضرتك ف تقدم وتميز ودايما ف ووصول لهدفك الاسمى ان شاء الله الجواب: جزاك الله خيرا و إياكِ بشمهندسة هبة

السؤال: متشكره جدا ى باشمهندس عمر فعلا حضرتك فهمتنى صح وفعلا المقالتين اكثر من رائعتين الجواب: العفو بشمهندسة هبة سؤالك كان فى الجول و فكرنى بإنى عاوز أبدأ شوية تغييرات كده جزاك الله خيرا المفروض إنها تكمل سلسلة مقالات إن شاء الله يبقى ليها كمان جزء تالت و رابع و الله المستعان دعواتك

السؤال: اقصد مثلا حضرتك لو فكرت ف حاجه مثلا ف حياتك متناقضه مع الوواقع او اكتشفت ان انت ممكن لو غيرتها هتبقي احسن ساعتها بقي حضرتك هتفكر انك تبدا تغير نفسك ازاى شخص ف صفه معينه وعايز يتخلى عنها او يغيرها هيعمل ايه لو حضرتك مكانه هتفكر ازاى ؟؟؟؟؟ الجواب: اها يبقى قصدك على التغيير الشخصى فى الاول بفكر ليه أعمل التغيير ده و أبتدى أتخيل نفسى لو استمرت حياتى على نفس الشكل و اتخيل نفسى لو حصل التغيير و أشوف الفرق بينهم و من هنا يتولد الدافع للتغيير و جزء تانى من الدافع بيكون من إحساسى بإن التغيير ده أساسى عشان أوصل لمستقبل نفسى فيه أو تحقيق هدف يعنى بعد كده أفكر ايه اللى يقف بينى و بين التغيير ده سواء كان حاجة داخلية أو خارجية من الظروف و من هنا بتبدأ مرحلة جهاد الواقع ممكن أفكر أسأل حد عنده الميزة اللى نفسى أوصلها و ممكن أفكر ازاى أختلط بناس عندهم الميزة دى و أتعلم منهم بالاحتكاك المباشر تفصيل رأيى أفضل من كده بكتير موجود فى مقالتين كتبتهم السنة اللى فاتت اسمهم ارسمها بنفسك يسعدنى تقرئيهم 33

السؤال: باشمهندس حضرتك بتقعد مع نفسك وتفضل تفكر ف الحاجات اللى ممكن تكون نقصاك او نفسك تعملها ؟ طيب لو وصلت لحاجه فعلا نفسك فيها بتعمل ايه ؟ بتبدا تفكر فيها ازاى الجواب: اها بحتاج أقعد مع نفسى من وقت للتانى عادة بتكون الأفكار نوع من اتنين إما فكرة شخصية عاوز أعملها مع نفسى زى مثلا إنى أصلى الفجر او أقرأ قرآن باستمرار او أحسن من قراءتى للكتب أو أجرب حاجة جديدة ماعملتهاش قبل كده و إما فكرة مشروع الشغل فيه يكون فى عمل جماعى قصدك أنهى نوع من الأفكار بقى

السؤال: زغازيغ بيكلم عن اية الجواب: زغازيغ ده ادب ساخر و خفيف كده كتاب كوميدى و ممتع كده

السؤال: ما أجمل أن تستيقظ من النوم وتضع في عقلك أفكار سعيدة تريد تحقيقها في يومك أفكارك غالية اكتبها انا لما اسئل الناس باسمي مش معناه حاجه بلاش اسفزاز ولاسئله الي بتجني دي مجرد اني عايزه اشوف افكار الناس وهيا بتفكر ازاي ويا تري هتبقي من المعمرين في الارض ولا الجواب: جزاك الله خيرا فعلا الفكرة غالية جدا مافهمتش آخر كلمات ايه المقصود بيها ؟

السؤال: ماشى على خير الجواب: و انت ى من أهل الخير

السؤال: وليه مطلعه بره ف السقعه ديه يعنى طول النهار قاعد بره قوضتك كده هحاول اطلعو بره انا كمان الجواب: اهو أدفع تمن السهر خلى عندك احتياطاتك م البرد بس

السؤال: بتعمل ايه لما تبقا عاوز تسهر او تقعد تزاكر ع الكمبيوتر وهو ف قوضتك واخواتك عوزين ينامو الجواب: ماهى الميزة إنه خارج الاوضة أصلا و أموت م البرد أنا بقى المشكلة إن السهر بالنسبة لى أصلا حاجة مش كويسة لأنى بفضل أصحى بدرى و دى حاجة عاوزة تتعدل اليومين دول إن شاء الله ممكن تخرجى الكمبيوتر من الاوضة إن أمكن عشان حل المسألة دى يا إما تستنى لما يناموا خااااااالص و بعدين تقعدى عشان مايصحوش من صوت الكتابة

السؤال: زى ايه مثلا كنت شايفو قبل كده حاجه وبعد السنادى شايفو حاجه تانيه لما خبرتك زادت ؟ الجواب: الحقيقة بيتهيألى إن قناعاتى ماتغيرتش أوى بالخبرة و إنما اكتسبت خبرات حياتية من الثانوية العامة و تجربتى معاها و من تدريب الذات اللى عملناه فى فريق ممكن فى الاجازة و تجربتى فى التحويل بصعوبة من حاسبات الزقازيق لحاسبات المنصورة و اختلاطى بزملائى فى الكلية هنا ف المنصورة و بعض القناعات كنت عارفها كويس و مقتنع بيها لكنى عشتها بشكل أكبر السنة دى ممكن نقول إن التغيير الجذرى متعلق اكتر بنظرتى لنفسى و حياتى بقيت شايفها بشكل إيجابى أكتر و فى نفس الوقت واقعى أكتر

السؤال: شكرا جدا يا بشمهندس الجواب: العفو يافندم أرجو أكون عرفت أساعد

السؤال: عاوزة اقرا يا بشمهندس ؟؟ تنصحني بايه بقي ؟ بس تكون حاجة بسيطة ؟ وف اي حاجة مش حاجة معينة الجواب: ده يتوقف على اللى تحبيه صدقينى ممكن أنصحك بحاجة على ذوقى ماتطلعش على ذوقك فأنا نصيحتى تدورى على اللى تحسى إنك تحبيه ممكن تكون البداية بحاجة خفيفة لأحمد خالد توفيق مثلا زى زغازيغ

السؤال: ليه عظيمه الجواب: عظيمة عشان آلامها و سعادتها كانوا من العيار التقيل و عشان اتعلمت منها حاجات كتير و نضجت أفكارى و خبرتى فى الحياة عن قبل كده بكتير و حجم التغيير اللى حصل لى فيها لا يستهان بيه و التحدي اللى داخل عليه مع نهايتها مش قليل يعنى سنة فيها نقاط مميزة فى العمر و الحمد لله

السؤال: عقليّة مُحترمة الجواب: سَلِمت من كل سوء

السؤال: أمممم مش متفق ومع ذلك براحتك الجواب: الإنسان اللى بيتكلم فى كل شىء بينسى حدود معرفته و يقع فى أخطاء كتير دى وجهة نظرى

السؤال: ومش حابب ليه بقا الجواب: بحب أركز أكتر ع اللى بفهم فيه أكتر من غيره ما بالك لو حاجة خارج إطار اهتماماتى أساسا

السؤال: حدثنى عن معرفتك بالإسقاط النجمى الجواب: قرأت عنه حاجة بسيطة جدا قبل كده و لكنى مش مهتم بيه و بما إنى ماعرفش عنه أوى مش حابب أتكلم فيه

السؤال: فى اختﻻط اها ممكن بتسالك ع حاجة بتطلب منك حاجة اتوضعتوا انتوا الاتنين فى موضع شغل انما شايف انه عادى ممكن يبقى فى صداقة وتسالوا ع بعض وتطمنوا عبعض وتتكلموا وتخرجوا عادى ويتحول صداقة البنت كصداقتك مع اى ولد من اصحابك ؟؟ الجواب: مين قال إن معنى إنى موافق على الاختلاط إنى شايفه من غير قيود ؟ قرأت موقف أبى سلمان الفارسى مع أبى الدرداء رضى الله عنه لما سأل أم الدرداء مالك يا أم الدرداء و كان ردها أبو الدرداء ليس له حاجة فى الدنيا الموقف مشهور عموما و كان ذكره أحد الشيوخ لما سألته فى موضوع الاختلاط من ناحية تانية أنا قلت و أؤكد كمان مرة لازم يكون ليه ضوابط بس فين بالظبط بقى حدود الضوابط دى ؟ دى مسألة تحتاج بحث من المتعمقين جدا فى الفقه و مقاصد الشريعة و الباحثين فى علم النفس و الاجتماع مش مجرد رأيى أو رأيك أو رأى شيخ واحد و زى ما قلت لك لازلت أتعلم فى المسألة دى و لسة بدرى الاجابة المختصرة على سؤالك إذا كان الموضوع يبقى مفتوح كده عادى ؟ أكيد لا طبعا

السؤال: اوكيه بس من فضل حضرتك لو لاحظت عليا خطأ واضح ابقى نبهنى لو مفيش ازعاج الجواب: إن شاء الله لكنى ما أوعدكيش برضه

السؤال: مفهمتش يعنى لاحظت عيوب ولا لا الجواب: مش شغوف بملاحظة عيوب الناس أوى

السؤال: قولولى عيب تكونوا لاحظتوه عليا الجواب: اعفينى

السؤال: ايه رايك فالصداقه بين الولد والبنت الجواب: كلمة صداقة كل واحد ممكن يفهمها بشكل أنا واحد من الناس اللى شايفين الاختلاط شىء عادى و فى نفس الوقت شايفين إن كل علاقة إنسانية ليها حدود ماينفعش تتخطاها احنا عندنا مشكلة الاختيار بين الاختلاط السايب من غير قواعد و دى مصيبة و بين وضع الحاجز الدائم بين الولد و البنت و أعتقد إن ده كمان شىء ضار مش نافع لأن التطرف فى ناحية هو أكبر سبب للتطرف فى الناحية التانية كرد فعل طبيعى أما بقى عن حدود الاختلاط ده و الشكل الأصحليه فهى مسألة لسة بحاول أتعلم فيها

السؤال: ايه الاسئله ديه كلها انت مين يا ابني الجواب: هههههههههه الأسئلة كتير بسببين الاكونت ده معمول من زمان و عندى علاقات بناس كتير و الحمد لله أنا مين ؟ أنا عمر سلطان

السؤال: هل هناك فرد محظوظ دون الأاخر فى هذه الدنيا وان كان فما هو الحظ ؟ ومتى يكون الفرد محظوظا من وجهة نظرك ؟ الجواب: الحظ هو النصيب و أعتقد إن المحظوظ هو صاحب النصيب الأكبر و الأفضل و النصيب نوعان منه نصيب ليس لنا يد فيه قد تتفاوت درجاته بحكمة الله و منه نصيب نحن مطالبون للجد و الاجتهاد للحصول عليه و الله لا يضيع اجر المحسنين من المحظوظ ؟؟ المحظوظ هو من أدرك أن له دور و قيمة و لم يضيع حياته

السؤال: هو فيه تعليق على سؤال لماذا خلق الله الشر ؟؟ هو ممكن طبعا بالإضافة لكلامك يا عمر إن أصلا لولا الشر مكنش الإنسان عرف الخير و إن ربنا جعل الشر اختبار للناس عشان يميزهم عن بعض و زى م قلت لولا وجود الشر لما عرف الخير و الضد يظهر حسنه الضد رأى لا أكثر الجواب: تعليق فى محله

السؤال: لماذا خلق الله الشر ؟ الجواب: لا أرى شرا محضا و إنما كل شر يحدث هو جزء من حكمة نراها فى الصورة الأكبر لماذا لا تكون الصورة كلها محض خير إذن ؟ هذا لا يدخلنا إلا فى احتمالات لا ندرى حقيقتها و من ناحية أخرى فقد أعطانا الله القدرة على بعض الشر و الخير فإن اخترنا الشر فنحن الملومون و إن نُزع منا الاختيار فما القيمة من إنسانيتنا من ناحية أخرى فإن بعض ما قد نراه شرا هو وسيلة تعلمنا قيمة الخير و لعل الشرور القصيرة تكون من الله تحفيزا على تنشئة الأبطال و فى النهاية يظهر الحق و يزول الباطل بإذن الله فلا شر يبقى فى النهاية و إنما هو يؤدى دورا محددا يزول مع انتهائه

السؤال: مين دكتور ابراهيم الفقى ده بهزر معاكـ على فكره وبعدين انى بسألك تقولى اقرا الكتاب انى فاضى اقراه الوقتى فيىه امتحانات ؟ الجواب: فكرة المفاتيح الـ 10 للنجاح بتاعة الدكتور إبراهيم الفقى ابقى اقرأ الكتاب يا سيدى وقت ماتفضى و انا مالى

السؤال: صديقى العزيز تحية طيبة وبعد ، أتمنى أن تكون فى أحسن حآل س مآذآ تعلمت من نصف العآم الدرآسى الذي مضى وكيف أثرت فيك تلك التجربة ؟ الجواب: بعتذر لك يا صديقى أولا على تأخر الاجابة بس أصل السؤال كان محتاج إنى أعمل قعدتى مع نفسى الأول و بعدين اجاوبك بقيت حاسس بإن فيه فرص كتير حوالى أكتر مما كنت شايف بس محتاجة اللى يسعى لها اتعرفت على أصدقاء رائعين جدا بفضل ربنا كان فيه شحذ همة كده للفترة و المرحلة الجاية من حياتى اتعرفت على بعض المنظمات الطلابية أكتر و قدمت للانضمام فى و اتقلبت الاستمارة بتاعتى و لسة مرحلة تانية من الاختيار عشان أتقبل و ربنا المستعان و عرفت كذلك عن و إن شاء الله أعرف أكتر فى الترم التانى ازاى ندخله المنصورة فكرة المنظمة اللى كنت قلت لك عليها اتعرفت على نفسى أكتر من الأول و للأسف مع ذلك كان فيه بعض التأثيرات السلبية اللى بحاول أظبطها زى مثلا إن حصل تشتت كبير أوى مع بداية السنة بسبب حاجات كتير منها تغيير البيئة بشكل كبير أوى و ده شىء طبيعى عموما المهم إنه مايستمرش و الله المستعان

السؤال: عايز اعرف المفاتيح 10 للنجاح الجواب: قصدك بتاعة د إبراهيم الفقى ؟ اقرأ الكتاب

السؤال: هل ملابس الشخص امامك تؤثر فيك لتأخذ عنه انطباع ؟؟ الجواب: نادرا ما ألاحظها أصلا و لما الاحظها نادرا ما تؤثر

السؤال: عايز انجح مش قصدى فى الكليه بس طبعا اكيد اتمنى انى اعمل حاجه كويسه من الكليه انى قصدى ازاى انجح فى الحياه العمليه الجواب: بص هو الموضوع ده حجمه كبير أوى من أحسن الكتب اللى اتكلمت فيه كتاب العادات السبع للناس الأكثر فاعلية للـ ستيفن كوفى و كتاب العادة الثامنة لنفس الكاتب

السؤال: ماذا تفعل اذا علمت اناكثر الاصدقاء قربا من يحاولون قدر الامكان من تقليل شانك والاستهزاء بك والاضرار بمصلحتك ؟ الجواب: هى طبعا صدمة لأن صعب جدا حد يدخل فى الدايرة الأقرب جدا دى لكن عموما فى الحالة دى مالهاش حل غير التغيير الجذرى بمعنى إنى أغير ترتيب علاقاتى دى طبعا حاجة محتاجة إرادة و صبر مع النفس عشان تستحمل التغيير لكنى شايف ده الحل الحقيقى و بمرور الوقت يمكن الواحد يلاقى ناس تانية أفضل من اللى فاتوا و أنا بعتقد إنهم دايما موجودين بس اللى يلاقيهم و مش معنى كده إن الواحد لغاية مايلاقيهم هيعيش وحيد و لكن هتبقى الدايرة الأقرب أوى دى بس هى اللى منتظرة الناس المناسبين ليها

السؤال: طيب عمر الانسان يقول ايه لعمر الانسان برضو الجواب: ههههههههههههههه حمدا لله ع السلامة ليك وحشة كنت مفتقد نفسى جدا لغاية وقت قريب أوى كده 5 جنيه ؟

السؤال: طب بلاش الزمن يرجع بيك لورا تتمني الزمن يطلع بيك لقدام ؟ الجواب: لا برضه الوقت الحاضر هو الكنز و المستقبل هييجى هييجى أستعجل على ايه من ناحية تانية المستقبل اللى نفسى فيه عمره ماهييجى إلا لو ركزت كويس أوى إن الفترة الحالية من حياتى آخد خطوات حقيقية توصلنى للى نفسى فيه و على رأى اللى قال كلمة الحاضر فى اللغة الانجليزية يعنى و نفس الكلمة معناها بالعربى هدية فكأن الحاضر هدية

السؤال: ايه اللي بتتمناه ف 2014 كدا يبقي علي جنيه الجواب: أرجو إنها لما تخلص أكون خلاص وصلت معاها لأنى بستغل حياتى كويس جدا فى الوقت الحالى حاسس إن طاقات كتير ضايعة للأسف

السؤال: كدا 3 جنيه بتتمنى ايه من ربنا ؟ الجواب: كل حاجة نفسى فيها بتمناها من ربنا أكتر حاجات فى بالى دلوقتى إن ربنا يهدينى لأفضل حاجات ممكن أعملها فى طريق حياتى العملية و العلمية و إن ربنا يغفر لى و يجعلنى جند من جنوده فى الأرض

السؤال: لو طلعلك ساحر دلوقتي وقالك لييك 3 اماني هتتطلب ايه ؟؟ بس ملوش علاقه بالموت ولا بالنسكافيه ولا سياسه الدوله العليا الجواب: هههههههههه ده مارد الكدوانى ؟ عموما ممكن أطلب منه لاب بمميزات عالية و شفرات حلاقة جيليت فيكتور عشان عاوز أحلق دقنى و هارد تيرا مليان كتب و محاضرات

السؤال: لو الزمن رجع بيك لورا ايه اكتر حاجة كنت هتعملها الجواب: و لا حاجة أصلى مبسوط أوى بكل حاجة حلوة عملتها و متقبل فكرة إنى أخطأت كتير قبل كده بحاول أتعلم من أخطائى اللى أندم عليها و أستفيد منها فى الحاضر و المستقبل غير كده مش فى دماغى الماضى أوى

السؤال: ايه هو حل مشكله الازدواج المعياري ف الاخلاق وارتباطه بالمجتمع والبيئه ؟ الجواب: حل الازدواج المعيارى فى الأخلاق الإخلاص و الانفتاح على التعلم بعقل سليم ده لو أنا فهمت السؤال بشكل سليم

السؤال: اعطيني فكرة مبتكره تخطر ف بالك حالا الجواب: موقع تواصل يبقى اسمه حكايتى فكرته إن كل واحد يسجل عليه بيحكى قصة حياته حتى اللحظة اللى هو فيها و تكون حكايته ظاهره لكل المسجلين على الموقع و يقدروا يتواصلوا معاه و يقولوله آراءهم و أفكارهم من خبراتهم و هكذا و يكون عليه ميزة إنه ممكن يعمل مذكرات و يكتبها من وقت للتانى و له الحرية يخليها عامة لأى حد يشوفها أو لأصدقاء بس و يكون عليه حاجة زى اهتمامات مشتركة كده كل واحد بيقول خبراته فيها ممكن نعتبرها زى حلقات نقاشية يكون ليها مكانها على الموقع الفكرة فعلا خطرت ببالى بعد دقائق من السؤال

السؤال: عمر عندي امتحان بكرة ولسه مخلصتش والمنهج طويل قووووي بالله عليك ادعيلى وانت بتصلى الفجر كمان الزينى الجواب: صديقى العزيز ادعيلى أصحى وكده كده أدعيلك إن شاء الله

السؤال: يعنى ايه المضبى الجواب: ده نوع من الأكل بيعزمونى عليه فى مطعم حضرموت

السؤال: محمد سيف بيسلم عليك الجواب: حبيب قلبى رفيق جامع القاضى و وجبة المضبى ههههههههه

السؤال: بتحب تساعد الناس ؟ الجواب: اه جدا بحس إنى موجود و إنها فطرة ربنا وضعها فىّ و يا رب أكون قد المسئولية عنها

السؤال: أنتا مين ورايح علي فين ؟ الجواب: بقالى حوالى 6 سنوات بفكر فى إجابة السؤال ده أما عن أنا مين ؟ فأنا عمر سلطان إنسان بيسعى إنه يكون سبب إن حياة الناس تكون أفضل ده اللى بعتبره البعد الأساسى فى حياتى و إن كانت فيه أبعاد تانية و أما عن رايح على فين ؟ فده سؤال لا أملك إجابته و ما تدرى نفس ماذا تكسب غدا لكن لو قصدك عاوز أروح على فين فحتى الآن لسة بستكشف الخريطة و المعدات اللى معايا بشكل عام سؤالك صعب أوى و لسة ماوصلتش للإجابة اللى أطمئن لها هامش لو حابب تعرفنى أكتر اقرأ الاجابتين دول فيهم جزء كبير منى 66917741805 71224314349

السؤال: كلمه ليا قبل ما 2013 تخلص الجواب: استثمرى نفسك

السؤال: نفسك تقولي ايه قبل ما السنه دي تخلص الجواب: أحبك فى الله

السؤال: اقصد الأشرار يعنى حاضر بدعيلك وهدعيلك الجواب: ربنا يرفع قدرك و شكرا لكلماتك الجميلة أسأل الله أن ينفعنى بها

السؤال: كل حاجة سلبية بتحصل لك دلوقتى ما هى إلا مرحلة وهتعدى حاول بس تحتفظ بإيمانك وبنقائك وما تبقاش زيهم ،، وبإذن الله قريب أوى ربنا هيعوضك خير والأمور هتتبدل المسألة مسألة وقت مش أكتر الجواب: ربنا يكرمك ادعيلى ربنا يهدينى لأرشد أمرى من ساعة إلى ساعة فرج أنا بس مافهمتش المقصود بـ ماتبقاش زيهم ؟

السؤال: ربنا يديم عليك سعادتك اشمعنه اليومين دول اسعد الجواب: ربنا يكرمك كنت مقضى فترة مش قصيرة السنة دى حاسس بالغربة عن نفسى و إنها تايهة منى و كان قلبى متحمل هم كبير أوى من اللى بيحصل فى البلد و هموم تانية فى حياتى الشخصية مش قليلة مع ملاحظة إنى بنظر للبلد كحالة عامة مش سياسة بس و مع ملاحظة إنى مش منتمى لأى جانب سياسى حتى الآن المهم إن بفضل الله حاسس بسَكينة فى قلبى عن قبل كده و كمان ربنا أكرمنى فى الكلية بحاجات كتير جميلة جدا و تقبلت الوضع الحالى للبلد أكيد فيه حكمة من ربنا طبعا لسة حزين من اللى بيحصل لكنى مش يائس و رجعت للثقة من تانى باختصار كده حاسس إنى رجعت لنفسى بعد غياب طويل و هو كله فضل و نعمة من ربنا

السؤال: هل تعتبر نفسك انسان سعيد ؟ الجواب: فى الدنيا مافيش سعادة كاملة فإذا تقبلنا الفكرة دى و نظرنا لها على إنه منحنى بيطلع و ينزل و شفنا الشكل العام بتاعه من بعيد فأعتبر نفسى سعيد و الحمد لله بشكل عام و فى اليومين دول من حياتى سعيد جدا بفضل ربنا كان الدكتور طارق السويدان ذكر علامة على إن الواحد يكون فعلا سعيد و هو هل لما بيقعد مع نفسه لواحدها فقط بيحس بالضيق و لا يحس بالسلام كده مع نفسه و حياته أعتقد إنها إشارة كويسة برضه

السؤال: الى اى مدى انت شجاع ؟ وهل تعتبر نفسك شجاعا ؟ الجواب: بعض الجوانب الحمد لله تعودت إنى أقابلها بشجاعة و بعض المواقف التانية ماعنديش الشجاعة اللازمة ليها هل أعتبر نفسى شجاعا ؟ ماقدرش أقول إنى شايف نفسى جبان و إن ماكنتش شجاع على طول الخط و ماقدرش أقول على نفسى شجاع و اجى فى موقف أخذل نفسى فحتى الآن أترك المواقف و سلوكى ناحيتها هو اللى يجيبنى على السؤال ده

السؤال: تفتكر لو فيه حد مضايقك ف هزار او حاجة ؟؟ ولو قولتله إن هزارك رخم ممكن يزعل منك ؟ وانت بتتضايق من هزارهه جدا ؟؟ تفتكر تقولله ولا تستحمله زي ما هو كدا ؟؟ الجواب: عادة يعنى بتتوقف على حاجات كتيرة منها حجم الضيق اللى بيسببه لى فلو هو حاجة بسيطة ممكن أصبر عليها أو أتجاهلها عادى و لو حاجة كبيرة أوى يبقى أقوله من الأول و بشكل واضح إنى ماقبلش الهزار ده حتى لو هيضايق لأن فيه حدود و لو هى حاجة وسط يعنى مثلا هزاره مافيهوش إهانة و لا قلة أدب و لا حاجة غير إنه بس هزار رخم مش برتاح له فممكن أحاول أبين له بشكل غير مباشر إنى مش بحب الهزار ده أو أختار لحظة صفا كده و أكون أنا و هو لواحدنا و أقوله بالطريقة اللى تسبب له أقل ضيق ممكن و الطريقة دى برضه تتوقف على الشخص فى النهاية الموقف بتفاصيله المختلفة بيفرق معايا فى استجابتى ليه لأن لكل شخص طبيعته و لكل هزار طبيعته و انا لى طبيعتى كمان

السؤال: آكتبَ مآ تشآء لمنَ تشآء الجواب: كلمة لنفسى و كلمة لربى مش لازم أقولهم هنا و كلمة لكل إنسان موجوع من الظلم و الحالة اللى بلدنا فيها من الفرقة و التعصب اليأس لم يخلق للعظماء و كلمة لحضرتك شكرا على السؤال الجميل ده

السؤال: نصيحه تقدمهآ لانسان حزين الجواب: لا تحزن إن الله معنا و كلمة الشيخ محمد الغزالى من السعادة أن يطمئن الإنسان إلى أنه مع الله و أن الله معه و أنه ليس وحيدا عندما ينطلق فى دروب الحياة بشكل عام الحزين يمكن مش محتاج نصيحة بقدر ماهو محتاج نفكره بربنا سبحانه و تعالى و نهون عليه

السؤال: ليه بتحب الناس تسألك كتير ؟؟ الجواب: تفتيح أفكار جديدة من ناحية تانية أنا بحب التواصل مع الناس عموما و الأسئلة هنا وسيلة لكده

السؤال: ايه الكلية اللي انت كنت بتحلم بيها وانت في ثانوية عامة ؟ الجواب: ماكنتش بحلم بكلية لأنى عارف إنها فى النهاية جزء من حياتى و ليست كل حياتى بالإضافة لأن شغفى الحقيقى كان فى التدريب بشكل خاص و اللى هو أصلا مش تخصص عندنا فكنت بفكر فى كليات هندسة تربية قسم رياضيات علوم قسم رياضيات تجارة إدارة أعمال و أضيف عليهم حاسبات و معلومات بعد ما خلصت ثانوية و لو دلوقتى هختار من تانى غالبا هتبقى حاسبات هى اختيارى الأول الحمد لله

السؤال: عمر انت بتستخدم اكتر المنهج الاستنباطى ولا الاستقرائى ولا الاتنين الجواب: فى الوقت الحالى لسة مهتم بإنى أبحث أكتر و اتعلم فى المنطق و فلسفة المعرفة عشان أكون منهجيتى المعرفية لكن حتى الآن فاستخدام الاستنباط أو الاستقراء يتوقف على طبيعة الفكرة أو المعلومة اللى بفكر فيها و كل واحد منهم يكون له قصور فى بعض القضايا ، و بعض القضايا تحتاج تكامل بينهم على ما أعتقد

السؤال: يعنى ايه اسئلة المرء مفاتيح وجوده ؟ الجواب: كنت مستنى حد يسأل السؤال ده قصدى من الجملة إن الأسئلة اللى الإنسان بيسألها لنفسه هى اللى بتوجه أفكاره و هى الشىء الأساسى اللى بيكون نظرة الواحد لكل شىء حتى نظرته لنفسه و بناءً على النظرة دى الواحد بيتصرف فالأسئلة دى لو كانت فى غير مكانها الواحد بيفوته إنه تكون لحياته قيمة صحيحة أما لما تكون الأسئلة فى مكانها فده المفتاح اللى يدخل الواحد بعد كده على كل حاجة كويسة إنه يكون موجود بالفعل

السؤال: لو واحد غريب وعاوز يعرفك فى سطر هتقولو ايه الجواب: إنسان مسلم منفتح عاوز يكون سبب إن حياة الناس تبقى أفضل

السؤال: طيب بتميل لطريقه الاستعادة بدلائل تبقى من القرآن والسنه والشريعه ولا من علماء النفس ولا بتفضل ان كل كتاب يستعين من حيث هدفه ؟ الجواب: المسألة دى كبيرة لو حابب أشرحها باستفاضة قولى لكن باختصار فيه فرق بين الاستشهاد و الدليل و الموضوع فى النهاية يتوقف على الهدف من الكتاب و الكتاب اللى عاوز يثبت معلومة أو نظرية أو فكرة لازم يجيب الأدلة الكافية عليها و نوع الدليل يتوقف على نوع الفكرة

السؤال: هل انفصام الشخصية شوفته على حد معين ؟؟ وايه تعريفه ؟؟ وهل أثره واضح ان ممكن حد يشوفه أو يلاحظه افدني يفيدك الله ؟ الجواب: علمنى الله و إياك مع الأسف الشديد ماعنديش معلومات جيدة فى مسألة انفصام الشخصية مش من مجالات اهتمامى أوى الحقيقة

السؤال: انا معاك فى المشروع دة بقي قريت ايه لكريم الشاذلى ؟ الجواب: تنور إن شاء الله طبعا كنت قرأت له الشخصية الساحرة و كتاب او اتنين كمان مش متذكر أسماءهم دلوقتى بقالى فترة طويلة ماقرأتش له

السؤال: ما رأيك في الإنفصاليه العقلية وتأثيرها ع الشخصية والتصرف مع الناس في نطاق الزماله ؟؟؟ الجواب: مش عارف قصدك بالانفصالية العقلية و التصرف مع الناس فى نطاق الزمالة ؟

السؤال: مش ناوى ياعمور تعمل ايفنتات تنميه بشريه بقى ؟؟ والله دة اكتر حاجه مش بمل منها ايه اكتر كتاب لدكتور ابراهيم الفقى الله يرحمه اعجبت بيه وياتري تعرف كريم الشذلى 3 الجواب: فى دماغى تحضير لتدريب اسمه مشروع حياة ربنا ييسر و يتعمل فى الترم التانى إن شاء الله د إبراهيم الفقى مش أحسن حد تقرأ له فى رأيى كريم الشاذلى صاحب رؤية و بلاغة

السؤال: اصل ردودك غريبة عموما ماشى سلامتك الجواب: الله يسلمك تسلم معلش

السؤال: مالك يبنى ؟ الجواب: شوية اجهاد بس من أول امبارح للنهاردة الحمد لله

السؤال: انا لو بسألك سؤال ورديت عليا بالمقالا تجى هعملك بلوك الجواب: ريح نفسك و ماتسألش

السؤال: كيف تحكم على نفسك بانك بذلت كامل جهدك في الدراسة وكيف ممكن تصل اليه ؟ الجواب: المقياس عندى بإنى أكون عارف أنا بدرس ليه و بعمل اللى علىّ عشان أوصل للهدف ده و أعتمد على نفسى ازاى أوصل لكده بإنى فى نيتى إنى خلال التيرم التانى أتعرف أكتر بمجالات حاسبات و طبيعتها و المهارات و المعارف اللى بتتطلبها و بالتالى أكون بديلها تركيز أكبر فى الكلية و أتعلم فيها خارج الكلية دراسة ذاتية من ناحية تانية عندى هدف تقدير أجيب جيد جدا على الأقل فى التقدير التراكمى بتاعى إن شاء الله و بالتالى بحاول أخلى مذاكرتى و دراستى ماتقلش عن المستوى ده و لو زادت فخير و بركة من ناحية تالتة أهتم بالجانب التطبيقى بالإضافة للجانب المعرفى خاصة فى المواد العملية يعنى الحقيقة إن فى تصورى الدراسة جزء مهم جدا من حياتى لكنى مش بعتبرها كل حاجة فهى جزء من الإعداد اللى عاوز آخده عشان أكمل بقوة بعد كده و الله المستعان

السؤال: ما هى خطتك لتطوير الواقع ؟ الجواب: الفترة الحالية من حياتى لغاية نهاية الجامعة أو الجيش إن شاء الله عبارة عن استعداد و فهم أفضل للواقع ده و تحديد الوجهة اللى هبقى ماشى ناحيتها بدقة أكبر

السؤال: وكله بميزان حسناتنا اللهم آآآآآآآآآآآآآمين يااارب ويكرمك ويوفقك لكل خير ولكل ما يحبه الله ويرضاه بإذنه تعالى الجواب: اللهم آمين و إياكِ شكرا على سؤالك

السؤال: هل تومن بالحب بين الولد و البنت الجواب: فطرة إنسانية طبيعية جدا بس تتحط فى مكانها و نتخلص من أوهام كتير حواليها و تخطى الحدود

السؤال: أنا الحمد لله ياعمر بخيـــر بجد فعلاً مش عارفة اقولك اي احنا امتحان العملي كان يوم السبت ونزلونا يوم الخميس يدونا محاضرات وحاجات يعني ناس ذووق ذوووق بجد أنا خلصت النهاردة العملي ال 3 امتحانات وهبدأ يوم السبت الجد ربنا يوفقك ياااااااارب ذاكر واعمل اللي عليك وبإذن الله كل خيير الجواب: إن شاء الله و ربنا يوفقك و ييسر لك حالك يا ميرنا حاسبات بتحب تكرم زباينها دااااااااايما بس هم كانوا بيستدرجونا بكلام سهل فى أول أسبوعين كده فيها

السؤال: بتسمع اغاني مش اغاني دينية ورايك ف اللي بيسمعها الجواب: ده يتوقف على معنى كلمة مش دينية عندك من ناحية تانية عن رأيى فى اللى بيسمع أى نوع من الأغانى عموما فأنا مش بحكم على الناس بالشكل ده

السؤال: عامل اي يا عمر بالامتحانات طمني على أخبارك إن شاء الله تكون الدنيا بخير معاك ودعواتك معانا الجواب: يا هلا يا هلا ازيك بشمهندسة ميرنا أخبارك ايه ؟ ربنا يوفقكم و ييسر لكم الحال يا رب دايما و نفرح بالتقدير احنا بدأنا بامتحان حقوق الانسان امبارح و كان عندنا آخر محاضرة رياضة النهاردة حاسبات دى كلية رهيبة بجد و الحمد لله الأمور بخير و زى الفل و ربنا المستعان اكيد عارفة الوضع بيبقى عامل ازاى مش محتاج أقولك

السؤال: بتسمع اغاني و ليه الجواب: آه تسلية تصفية للدماغ دوشة لتنشيط الأعصاب و عشان أفتكر معانى بحبها

السؤال: عمرو انا فى كليه قمه و بحب واحده ادى العلاقه بنا حرام لو احنا بنتكلم فيس بس ؟ الجواب: بتحملنى فوق طاقتى ليه يا صديقى أنا مش مؤهل أبدا للفتوى بغض النظر عن رأيى أو انطباعى الشخصى ع الهامش عمر مافيهاش واو يعنى اعمل ايه أكتر من إنى كاتب اسمى بالعربى طيب

السؤال: ايه رايك ف السلفية والسلفين الحالين الجواب: بقالى فترة مش قليلة أعتبر بعيد عنهم لكنهم عموما بشر لهم مزاياهم و عيوبهم

السؤال: ايه رايك ف ابو اسحاق الحويني الجواب: مش متابعه مش شرط يكون لى رأى فى كل حاجة و كل شخص

السؤال: من شيخك المفضل و مطربك المفضل الجواب: الشيخ الأقرب لقلبى هو الشيخ محمد الغزالى رحمه الله له عندى عشق خاص و بعتبر نفسى أعيدت تربيتى من الناحية الدينية على يديه عن طريق كتبه مطربى المفضل ماهر زين فى الغالب

السؤال: ايه الانجازات ال عملتها وتغلبت على مصاعبها ؟ الجواب: أولا بعتذر لك فى التأخر على الإجابة كنت حابب أجاوب و أنا مركز أكتر بس الظاهر إن التركيز ده مش جاى بسهولة اليومين دول فهضطر أنسخ لك الـ اللى موجود ع الفيس الخبرات 1 مع فريق ممكن نشاط نادى التنمية البشرية

السؤال: اتمنى ان يعود بيا الزمن لـ الجواب: لا أتمنى أن يعود بى الزمن

السؤال: بس تقدر تقرا قرآن وتمنع الحسد الجواب: الحمد لله بقرأ بس مش عشان الحسد مخصوص

السؤال: انت شخص تخشى الحسد ؟ الجواب: أنا شايف إن عندى نصيبى من النعم و نصيبى من الابتلاء أما عن الحسد فهو حاجة مش بتاعتى و فى النهاية مابتحصلش حاجة إلا بحكمة من ربنا سبحانه و تعالى و بالتالى اللى أخاف منه مش الحسد و إنما أخاف ساعة الابتلاء أضعف

السؤال: هل انك قد تنصح وتقول مبادىء ولا تعمل بها الجواب: أحيانا أقع فى الخطأ ده ادعيلى

السؤال: متميز الجواب: ربنا يكرمك دو ذوقك الطيب

السؤال: ربنا يخليك يا عمر يا عمر يا عمر الجواب: ربنا يكرمك

السؤال: هههههههههه ماشي ربنا معاك ادعيلنا معاك يا اخي الله يكرمك الجواب: ربنا يفتح لك فضل و رحمة من عنده

السؤال: بشكل عام ما هو هدفك في المستقبل ؟؟ الجواب: أرجو من ربنا سبحانه و تعالى إنى أكون واحد من الناس اللى تعيد النهوض بالأمة من جديد و أكتر حاجة مهتم إنى أغير فيها هى الناس الأفكار و الاعتقادات و السلوك و المهارات و إن كانت دى رسالة مش هدف محدد يعنى

السؤال: اعمل ايه عشان اطلع من الخنقه اللي انا فيها ؟ الجواب: خدلك يوم راحة بكرة إن شاء الله و يفضل لو تخرج تتمشى أو تاكل بره أو تخرج مع حد أنا شايف إنك مجهد من الفترة اللى فاتت و ده شد على أعصابك يا صديقى أقولك على حاجة ؟ اعزمنى على شاورما و انت تبقى زى الفل ههههههههه

السؤال: انت مش كنت بتزاكر الجواب: اتحسدت ياخويا هههههههههه هحاول انشط شوية تانى حاضر

السؤال: ازاي تعرف اذا كان اللى بيوسوسلك بالذنب دا نفسك الامارة بالسوء ولا الشيطان ؟ الجواب: هى مش هتفرق كتير فى نظرى المهم هنتعامل ازاى فى الحالتين

السؤال: ازاى بقيت قائد مساعد فى فريق ممكن او نقدر نقول ازاى انته فكرت فى انك تبقى كده الجواب: هو حاليا أنا قائد الفريق وفقا للانتخابات الأخيرة الحرة و النزيهة هى الحكاية بدأت بإنى تطوعت فى مشروع اسمه خطوة لمستقبلنا و أنا فى أولى إعدادى و فى تالتة إعدادى بقيت ميسر مهارات حياتية فى مشروع مشوارى و تقدر تقول إن المشروع ده كان جزء من خطوة لمستقبلنا و بعدين بقى هو الأساس الميسر بيبقى شبه المدرب كده بفرق إن الميسر مش بيكون هو اللى عامل المادة العلمية و لا مصمم الجلسات بنفسه و انا داخل أولى ثانوى فكرت نعمل نشاط فى المكتية اسمه نادى التنمية البشرية و كان ساعتها فكرته بسيطة جدا السنة اللى بعدها و أنا داخل تانية ثانوى بدات تكوين فريق عمل يشتغل فى النشاط ده بشكل جماعى منظم أكتر و ساعتها كنت قائد الفريق و السنة اللى بعدها كنت قائد مساعد و السنة دى بقيت القائد مرة تانية و دى مش حاجة لطيفة أوى ده كده باختصار شديد جدا